Андрэй Аляксандравіч Булінскі

Андрэ́й Алякса́ндравіч Булі́нскі (, Варонеж — , Мінск) — беларускі савецкі . Заслужаны дзеяч мастацтваў БССР (1964). Лаўрэат Сталінскай прэміі другой ступені (1949).

 Біяграфія 
Патомны дваранін. Пасля заканчэння сярэдняй школы ў 1926 годзе паступіў у Сярэднеазіяцкі дзяржаўны ўніверсітэт. Гады вучобы ва ўніверсітэце, дзе А. Булінскі быў старшынёй фотакіно секцыі Таварыства сяброў савецкага кіно і яе адзіным аператарам-хранікёрам, вызначылі яго далейшы лёс.

У 1931 годзе А. Булінскі быў запрошаны на кінафабрыку «Шарко Юлдус» (цяперашні ), і першы яго фільм «Аазіс ў пясках», зняты ў незвычайна цяжкіх умовах ракі Амудар’і, атрымаў самую высокую ацэнку і абышоў шматлікія экраны краіны, пабываў за мяжой. Гэта першы узбекскі гукавы фільм.

У 1936 годзе ў Ленінградзе была знята карціна «Дзяўчына спяшаецца на спатканне».

За стварэнне музычнай камедыі «Далёкая нявеста» — першай пасляваеннай мастацкай карціны, якая з’явілася несумненным поспехам туркменскай кінематаграфіі — А. Булінскаму была прысуджана Дзяржаўная прэмія СССР.

 Творчасць 
У якасці аператара пастаноўшчыка А. Булінскі ўдзельнічаў у стварэнні многіх мастацкіх фільмаў кінастудыі «Беларусьфільм» (1935-38 і з 1950): «Дзеці партызана» (1954), «Першыя выпрабаванні» (1961), «Масква-Генуя» (1964). «Тысяча вокнаў» (1968), «» (1975) і інш

Як таленавіты рэжысёр-пастаноўшчык ён выступіў у тэлевізійнай мастацкай стужцы «Збянтэжанасць (Хатка на Волзе)» (1970).

Для выяўленчай манеры Булінскага характэрны мажорная танальнасць у перадачы атмасферы дзеяння, выразнасць партрэту, паэтычнасць пейзажаў.

Мастак бездакорнага густу, тонкага адчування кінематаграфічнай прыгажосці і выразнасці А. Булінскі ўнёс вялікі ўклад у развіццё савецкага кінамастацтва. Ён удастоены высокіх званняў заслужанага дзеяча мастацтваў БССР, лаўрэата дзяржаўных прэмій СССР і БССР, шматлікіх урадавых узнагарод.

А. Булінскі быў жанаты з Р. І. Гладунко, дачка — Булінская Надзея Андрэеўна, унук Госцеў Піліп Юр’евіч.

Памёр 25 студзеня 1984 года.

 Фільмаграфія 

 Аператарскія працы 
 1931 — Аазіс ў пясках
 1932 — Ташкент — горад брудны
 1933 — Калодзеж смерці
 1936 — Дзяўчына спяшаецца на спатканне
 1936 — Дняпро ў агні
 1940 — Весялей нас няма
 1947 — Дарога без сну
 1948 — Далёкая нявеста
 1952 — Белая Вежа
 1954 — Дзеці партызана
 1955 — Зялёныя агні
 1957 — Нашы суседзі
 1960 — 1961 — Першыя выпрабаванні
 1964 — Масква - Генуя
 1967 — Тысяча вокнаў
 1973 — Вялікае супрацьстаянне
 1975 — Доўгія вёрсты вайны

Зняў дакументальныя і навукова-папулярныя фільмы: «Савецкая Беларусь», «Белавежская пушча» (абодва — 1951),
«Белая Вежа» (1952, саўмесна З ), «Выяўленчае мастацтва БССР» (1956), «Спартыўная гімнастыка» (1964) і інш.

 Рэжысёрскія працы 
 1970 — Збянтэжанасць

 Узнагароды і прэміі 
 Сталінская прэмія другой ступені (1949) — за фільм «Далёкая нявеста» (1948)
 Дзяржаўная прэмія Беларускай ССР (1967) — за фільм «Масква — Генуя» (1964)
 Заслужаны дзеяч мастацтваў Беларускай ССР (1964)

 Літаратура 

 Кинословарь в 2-х томах. — М.: «Советская энциклопедия», 1966—1970.
 «Кино». Энциклопедический словарь. — М.: «Советская энциклопедия», 1987.
 Приглашение на творческий вечер А. Булинского правлением союза кинематографисов БССР 1980-го года.

Катэгорыя:Беларусьфільм
Катэгорыя:Заслужаныя дзеячы мастацтваў Беларускай ССР
Катэгорыя:Сацыялістычны рэалізм
Катэгорыя:Члены Саюза кінематаграфістаў СССР